
REFERAT


privind unificarea parcelei nr. topo 505/2/2/a  (nr. convertit 407138) cuprinsă în CF nr. 407138 Timişoara (provenită din conversia de pe hârtie a CF nr. 3098 Freidorf) cu parcela cu nr. topo 505/2/2/b  (nr. convertit 415691) cuprinsă în CF nr. 415691 Timişoara (provenită din conversia de pe hârtie a CF nr. 5084 Freidorf).


Se propune spre analiză Comisiilor nr.I, II, III, IV şi V din cadrul Consiliului Local al Municipiului Timişoara, materialul întocmit de Serviciul Banca de date Urbane şi Cadastru din cadrul Instituţiei Arhitectului Şef, în baza cererii UR20011-000084/10.01.2011, depusă de FUNDAŢIA PENTRU VOI, prin care se solicită unificarea parcelelor de teren cu nr. topo 505/2/2/a  (nr. convertit 407138) – în suprafaţă de 2362 m.p., cuprinsă în CF nr. 407138 Timişoara (provenită din conversia de pe hârtie a CF nr. 3098 Freidorf). şi cu nr. topo 505/2/2/b  (nr. convertit 415691) – în suprafaţă de 2987 m.p., cuprinsă în CF nr. 415691 Timişoara (provenită din conversia de pe hârtie a CF nr. 5084 Freidorf).
Parcelele de teren pentru care se solicită aprobarea unificării, sunt situate pe str. Anton Bacalbaşa, sunt alipite (iniţial a fost o singură parcelă de teren) şi au fost atribuite pe o perioadă de 49 de ani FUNDAŢIEI PENTRU VOI prin HCL nr. 8/24.01.2006 şi HCL nr. 363/30.10.2007. Prin HCL nr. 195/25.05.2010 a fost aprobată rectificarea suprafeţei parcelei atribuite cu nr. topo 505/2/2/a de la suprafaţa de 2755 m.p. la suprafaţa de 2362 m.p.
Cele două parcele de teren cu nr. topo 505/2/2/a şi 505/2/2/b formează incinta FUNDAŢIEI PENTRU VOI. Pe baza Autorizaţiilor de construire : nr. 2970/29.10.2008 şi nr. 2710/26.09.2007 FUNDAŢIA PENTRU VOI a construit  cîte un obiectiv şi anume : Locuinţă protejată pentru adulţi cu dizabilităţi intelectuale severe – în regim parter (vezi CF nr. 407138 Timişoara) respectiv Centru de zi pentru adulti- în regim parter (vezi CF nr. 415691).
Terenurile celor două parcele de teren (505/2/2/a şi 505/2/2/b) propuse pentru unificare sunt şi rămân proprietatea MUNICIPIULUI TIMIŞOARA –DOMENIUL PUBLIC.

Având în vedere cele de mai sus propunem aprobarea unificării parcelelor de teren cu nr. topo 505/2/2/a şi 505/2/2/b atribuite în folosinţă gratuită pe o perioadă de 49 ani FUNDAŢIEI PENTRU VOI.  

